આ બાબતને ગંભીરતાથી લઇને રાજ્ય પોલીસ વડા શીવાનંદ ઝા મંગળવારે અમદાવાદ શહેર પોલીસ કમિશનરને સંબોધીને પરિપત્ર જારી કર્યો હતો કે છારાનગર અને કુબેરનગરમાં દેશી દારૂના ધંધા હજુ પણ મોટા પાયે ચાલવાની શક્યતા છે. જેથી હજુ પણ મોટાપાયે રેડ કરવાની અને બુટલેગરો સામે આકરી કાર્યવાહી કરવાની જરૂર છે. જેથી આ વિસ્તારમાં સંપૂર્ણ રીતે દારૂના દુષણને નાબુદ કરવા માટે દરરોજ બે સિફ્ટમાં 15 થી 20 જેટલા પોલીસ સ્ટાફને સાથે રાખીને નિયમિત રીતે દરોડા પાડવા અને જો જરૂર જણાય તો વધારે સ્ટાફને પણ સાથે રાખવાની તાકીદ કરી છે. આ તમામ દરોડા પર જેસીપી સેક્ટર -2 અશોક .યાદવને સુપરવિઝન કરવાનું રહેશે અને દરોડા અંગેના અહેવાલ નિયમિત રીતે ડીજીપી ઓફિસ પર મોકલવાના રહેશે. તેમજ આ પરિપત્રનો અમલ તાત્કાલિક કરવાનો રહેશે તેમ પણ જણાવવામાં આવ્યુ છે.